Document ID: /roh_data/filtered/fineweb-2-filterrobots_roh.jsonl.gz/27912

«Ils BSC Young Boys adatteschan las structuras organisatoricas: Las spartas sport e commerzi vegnan fusiunadas. La restructuraziun succedia ord motivs economics ed hajan er consequenzas persunalas». Cun quests pleds ha YB annunzià la separaziun da Bickel e Kappeler.
Il nov CEO vegn ad esser Wanja Greuel, il respunsabel da marketing e vendita da d'enfin ussa. Er per Bickel datti in successur sco «manader sport». Il nov schef da sport vegn preschentà l'october.
Nus spetgain, che las finamiras sportivas da YB sa drizzian a las pussaivladads economicas.
Ils possessurs dal club da ballape, Andy e Hansueli Rihs, beneventan las mesiras:«YB veglia restar in club a la testa en la Super League ed er sin il palc internaziunal, uschia scrivan els.
RR novitads 11:00